РЕГЛАМЕНТ (ЕО) № 494/2007 НА КОМИСИЯТА
от 4 май 2007 година
за поправка на Регламент (ЕО) № 486/2007 относно определяне на вносните мита в сектора на зърнените култури от 1 май 2007 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за образуване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. за общата организация на пазарите в областта на зърнените култури (1),
като взе предвид Регламент (ЕО) № 1249/96 на Комисията от 28 юни 1996 г. относно правилата за прилагане на Регламент (ЕИО) № 1766/92 на Съвета за вносните мита в сектора на зърнените култури (2), и по-специално член 2, параграф 1 от него,
като има предвид, че:
(1)
Вносните мита в сектора на зърнените култури, приложими от 1 Mай 2007 г. се определят с Регламент (ЕО) № 486/2007 на Комисията (3).
(2)
Тъй като изчислената средна стойност на вносните мита се различава с 5 EUR/t от определеното мито, следва да се извърши съответно индексиране на вносните мита, определени с Регламент (ЕО) № 486/2007.
(3)
Следователно Регламент (ЕО) № 486/2007 следва да се измени,
ПРИЕ НАСТОЯЩИЯ РЕГЛАМЕНТ:
Член 1
Приложения I и II към Регламент (ЕО) № 486/2007 се заместват с текста в приложението към настоящия регламент.
Член 2
Настоящият регламент влиза в сила на 5 май 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 май 2007 година.